stanford-oval/wikipedia huggingface dataset:
Salu Latvala
Teoksia

Lauseopillisia havaintoja Luoteis-Satakunnan kansankielestä. Suomalaisen Kirjallisuuden Seura, Helsinki 1895
Lauseopillisia muistiinpanoja Pohjois-Savon murteesta. Suomalaisen Kirjallisuuden Seura, Helsinki 1899
Suomennoksia

Adolf Schiel : 23 vuotta Etelä-Afrikassa. K. Malmström, Kuopio 1903
Henning von Melsted : Nälkäpalkalla : palanen suurkaupungin elämää; ruotsinkielestä suomentanut S. L.    A. Pethman, Vaasa 1906
Yhteiskunnan hylkäämä : langenneen naisen päiväkirja; kirjoittajan kuoleman jälkeen julkaissut Margarete Böhme ; julkaisijan luvalla saksankielestä suomentanut Salu Latvala. Kuopion uusi kirjapaino, Kuopio 1906, 2. painos 1907
Kálmán Mikszáth ja Ferenc Herczeg : Unkarilaisia kertomuksia. Kuopion uusi kirjapaino, Kuopio 1913
Mór Jókai : Valkoruusu; unkarinkielestä suomentanut Salu Latvala. Otava 1917
Sa'da

| Sa'da |
| --- | --- |
 Näkymä Sa'daan laitamilla.
 Sa'da
 Koordinaatit: 16°56′N, 43°46′E 
Valtio:  Jemen
Maakunta:  Saada
Korkeus:  +1 800 m
Väkiluku (2004):  51 870
Aikavyöhyke:  UTC+3
Infobox OKVirheellinen NIMI-arvo: 
Sa'da (myös Sa'dah tai Saada) on kaupunki Pohjois-Jemenissä. Vuoden 2004 väestönlaskennan mukaan kaupungissa asui 51 870 henkilöä ja se toimii samannimisen maakunnan hallinnollisena keskuksena.
Maantiede

Sa'da sijaitsee samannimisen tasangon reunamalla noin 240 kilometriä Jemenin pääkaupungista Sanaasta pohjoiseen. Kaupungin korkeus merenpinnasta on noin 1 800 metriä. Sa'da on myös saman nimisen maakunnan keskus.
Historia

Muutamissa säilyneissä sabalaisissa teksteissä mainitaan hgrn S'DTm eli Sa'dan kaupunki ja viittauksia on myös saman nimiseen heimoon. Historioitsija ja maantieteilijä al-Hamdani kirjoitti kuitenkin kaupunkia kutsutun ennen islamin saapumista alueelle nimellä Juma. 1200-luvulla elänyt matkailija Ibn al-Mudjawir kertoo puolestaan, että kaupungin oli aikanaan rakennuttanut Nooan poika Seem ja että raitti Sanaasta Sa'daan oli aikanaan ollut merkittävä kauppareitti. Jos paikalla on joskus ollut vanhempi kaupunki, siitä ei ole säilynyt merkkejä nykypäiviin saakka.
Vuonna 897 kaupunkiin saapui zaidilaisuuden perustanut Yahya bin al-Husayn, joka tuli sittemmin tunnetuksi paremmin nimellä imaami al-Hadi ila 'l-Hakk. Kaupungista tuli zaidilaisen imamaatin keskus ja al-Hadi rakennutti uuden moskeijan, jonka ympärille rakentui puolestaan toreja ja taloja. Ibn al-Mudjawir mainitsee kaupungilla olleen muurin, portteja ja vartiotorneja. Al-Hadin kuollessa vuonna 910 hänet haudattiin paikalliseen hänen mukaansa nimettyyn moskeijaan. Moskeijaan haudattiin myös hänen poikansa al-Murtada Muhammad (k. 922) ja al-Nasir Ahmad (k. 935). Hauta ja moskeija ovat nykyisin tärkeä zaidilaisten pyhä paikka. 1800-luvulla alueen osmanimiehityksenaikana kaupungissa sijaitsevalle kukkulalle rakennettiin al-Kashla -niminen sitadelli. 2000-luvulla Sa'da ja sen maakunta vat olleet hallitusta vastaan taistelleiden huthien ydinaluetta. Vuonna 2014 huthit etenivät nopeasti tukialueeltaan etelään ja valtasivat suuren osan Jemenistä. Tilanne johti edelleen käynnissä olevaan Jemenin sisällissotaan. Huthien tukikohtana kaupunki on joutunut ankarien ilmaiskujen kohteeksi.
Väestö

Vuoden 2004 väestönlaskennan mukaan Sa'daan asukasluku oli 51 870. Kaupungin ja sen välittömän lähialueen väestön valtaosa on zaidilaisia šiiamuslimeja.
Aiheesta muualla

Kuvia tai muita tiedostoja aiheesta Sa'da Wikimedia Commonsissa
Mudasta rakennettu talo.
Al-Hadin moskeija.
Saint Dominic’s International School

St. Dominic's International School -logo
Saint Dominic's International School on Portugalissa sijaitseva kansainvälinen koulu. Kolme irlantilaista sisarta perustivat St. Dominic's -koulun vuonna 1975. Vuonna 2008 koulu myytiin portugalilaiselle Veritas Educatio -ryhmälle, jonka omistaa viisi portugalilaista liikemiestä. Koulu sijaitsee Portugalin Cascaisin São Domingos de Ranassa, lähellä Lissabonia.
Koulu on yksityiskoulu 3–18-vuotiaille oppilaille. Koulun opetuskieli on englanti ja siellä opiskellaan International Baccalaureate -ohjelman mukaisesti. Koulussa on myös muutamia suomalaisia oppilaita.
Koulun lehti Signaduo ilmestyy joka kuukausi.
Aiheesta muualla

Virallinen sivusto (englanniksi)
Saarenmaan ritarikunnan rakennus

Ritarikunnan rakennus Kuressaaressa
Saarenmaan ritarikunnan rakennus (vir. Saaremaa rüütelkonna hoone) on kulttuurihistoriallinen rakennus Kuressaaren keskustassa, Viron Saarenmaalla. Sen rakennutti 1700-luvun loppupuolella von Dellingshausen. Saarenmaan ritarikunta hankki rakennuksen haltuunsa vuonna 1800. Rakennus restauroitiin arkkitehti A. Kukkurin johdolla vuonna 1976. Tuolloin palautettiin sen alkuperäinen ulkoasu.
S/S Bore III

Bore III 1960-luvun lopulla.
S/S Bore III oli suomalainen matkustajahöyrylaiva joka oli turkulaisen Bore-varustamon käytössä 1952–1976.
Bore III rakennettiin 1952 Oskarshamnin telakalla Ruotsissa. Laivan pituus oli 90,77 metriä, leveys 14,26 metriä ja syväys 5,0 metriä. Laivan vetoisuus oli 3 007 bruttorekisteritonnia ja suurin nopeus 15 solmua. Höyrykoneen teho oli 3 300 hevosvoimaa. Laivalla oli 220 hyttipaikkaa ja se saattoi ottaa 700 matkustajaa.
Bore III oli kesät Helsinki–Tukholma-linjalla ja talvet Turku–Tukholma-linjalla. Kesällä 1971 se ajoi poikkeuksellisesti Leningradin risteilyjä ja kesällä 1972 se oli pietarsaarelaiselle Oy Jakob Lines Ab:lle vuokrattuna Pietarsaari–Uumaja/Skellefteå linjalla. Vuonna 1973 laivan laivan keulimmainen savupiippu poistettiin ja tilalle rakennettiin lisää matkustajahyttejä niin että niitä oli muutoksen jälkeen 317. Poistettu keulimmainen savupiippu oli ollut ns. valesavupiippu ja siinä oli ollut varustamon johtajan Hans von Rettigin yksityishytti. Muutostyön jälkeen Bore III oli Itämeren risteilyliikenteessä.
Bore III myytiin 1976 Panamaan ja sen uudeksi nimeksi tuli Lowell Thomas Explorer. Vuonna 1977 laiva siirrettiin Montrealiin Kanadaan, jossa se varustamon talousvaikeuksien vuoksi pakkohuutokaupattiin marraskuussa 1977 Monroviaan Liberiaan. Uudeksi nimeksi tuli Royal Clipper. Laiva kuitenkin paloi ja upposi 6. joulukuuta 1977 konehuoneessa tapahtuneen räjähdyksen jälkeen. Hylky nostettiin romutettavaksi 1982.
Aiheesta muualla

Boren 115-vuotinen hisotria alkaen vuodesta 1897 tähän päivään asti. (Arkistoitu – Internet Archive) Ulkomatala 2/2012, Bore-teemanumero.
Saint Lucia kesäolympialaisissa 2016

Saint Lucia osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi korkeushyppääjä Levern Spencer. Hän oli korkeushyppyfinaalin kuudes, mikä on Saint Lucian kaikkien aikojen paras olympiakisasijoitus.
Joukkue > Purjehdus

Stephanie Devaux-Lovell – laser radial
Joukkue > Uinti

Jordan Augier – miesten 50 m vapaauinti
Joukkue > Yleisurheilu

Jahvid Best – miesten 100 m
Jeanelle Scheper – naisten korkeushyppy
Levern Spencer – naisten korkeushyppy
Rurōni Kenshin

Rurōni Kenshin (jap. るろうに剣心) on Nobuhiro Watsukin luoma fiktiivinen manga-sarja.
Tarina sijoittuu Meiji-kauden alkuun ja kertoo samuraista nimeltä Himura Kenshin (緋村　剣心), joka kaoottisen vallankumouksen (Bakumatsun) aikana tunnettiin pelättynä palkkamurhaajana "Hitokiri Battōsai":na. Sisimmässään Kenshin on kuitenkin rauhaa rakastava mies, ja sodan loputtua hänestä tulee vaeltaja, rurouni, joka etsii keinoa hyvittää menneisyytensä auttamalla ihmisiä.
Manga ilmestyi Shueisha's Weekly Shonen Jump -lehdessä 2. syyskuuta 1994 - 4. marraskuuta 1999 välisenä aikana. Koko sarja on yhteensä 28 kirjan pituinen ja Japanissa sitä oli myyty vuoteen 2007 mennessä yli 47 miljoonaa kappaletta. Englanninkielisissä julkaisuissa saattaa sarjan nimenä olla Rurouni Kenshinin sijasta käännös Wandering Samurai.
Rurouni Kenshinistä on tehty myös 95-jakson pituinen anime-sarja sekä OVA, jotka tunnetaan myös nimellä Samurai X. OVA sisältää kolme osaa. Kaksi ensimmäistä (Trust & Betrayal) kertovat Kenshinin elämästä Hitokirinä ja niissä myös ristin muotoisen arven tarina paljastuu. Kolmas ja viimeinen OVA, Reflection, sijoittuu kuvitteellisiin tapahtumiin viimeisen kirjan jälkeen.
Juoni

Tarina alkaa kun nuori nainen Kamiya Kaoru (神谷　薫) luulee Kenshinin olevan murhaaja nimeltä Hitokiri Battousai. Kenshin kuitenkin näyttää hänelle Sakabatōnsa (reverse blade sword, käänteisteräinen miekka) ja Kaoru toteaa ettei Kenshin voi millään olla hänen jahtaamansa murhaaja, koska sakabatōlla ei voi tappaa.
Kenshin pelastaa Kaorun varmalta kuolemalta, kun hän taistelee oikeaa Hitokiriä vastaan, joka väittää harjoittavansa taistelutyyliä nimeltään Kamiya Kasshin Ryū, Kaorun omaa taistelulajia. Myöhemmin selviää, että Battousaiksi itseään kutsunut murhaaja on oikealta nimeltään Hiruma Gohei. Hän ottaa Kaorun panttivangiksi ja lähettää kätyreitään Kenshinin perään, joka lyö heidät kaikki ylivertaisilla miekkailutaidoillaan.
Ennen kuin Kenshin ehtii hajottaa Kaorun kodin lattian Gohein päällä, hän kertoo että Hitokiri Battousain käyttämä tyyli onkin ikivanha Hiten Mitsurugi-Ryū. Nyt kun Kenshinin oikea henkilöllisyys on paljastunut. Hän valmistautuu lähtemään Kaorun luota.
Yllättäen Kaoru pyytääkin häntä jäämään ja toteaa ettei hän välitä ihmisten menneisyydestä.
Henkilöt > Himura Kenshin/ 緋村　剣心

Kenshin on sarjan päähenkilö, 28-vuotias entinen palkkamurhaaja joka tunnettiin nimellä Hitokiri Battousai. Sarjan alussa Kenshin oli vaeltanut ympäri Japania jo vuosia ja jättänyt taakseen nimen Battousai. Kun Kenshin saapuu Tokioon hän tapaa nuoren naisen nimeltä Kaoru Kamiya, joka kutsuu Kenshinin asumaan kotiinsa, vaikka tietääkin, että Kenshin on Hitokiri Battousai.
Tarinan aikana Kenshin luo ystävyyssuhteita niin uusiin tuttavuuksiin kuin vanhoihin vihollisiinkin.
Hitokiri Battousai nimen takia Kenshin joutuu käymään läpi useita taisteluita ihmisiä vastaan jotka haluavat tappaa kuuluisan Battousain. Samalla Kenshin joutuu taistelemaan myös itseään vastaan, eikä päästää itseään muuttumaan takaisin Hitokiri Battousaiksi.
Henkilöt > Kamiya Kaoru/ 神谷　薫

Kaoru on 17-vuotias Kamiya Kasshin Ryū tyylin harjoittaja. Hän tapaa Kenshinin ensimmäistä kertaa tämän
tullessa Tokioon. Hän erehtyy luulemaan Kenshiniä murhaajaksi joka käyttää Kamiya Kasshin Ryū tyyliä.
Myöhemmin Kenshinin pelastettua hänet oikean murhaajan kynsistä hänelle selviää, että Kenshin on oikea Hitokiri Battousai.
Tästä huolimatta Kaoru pyytää Kenshiniä jäämään asumaan luokseen ja toteaa, ettei välitä ihmisten menneisyydestä.
Kaoru on hyväsydäminen mutta myös hyvin kiivasluonteinen. Hän rakastuu Kenshiniin sarjan alussa ja ulkopuoliset myös 
näkevät sen selvästi, mikä taas johtaa siihen, että Kenshinin viholliset käyttävät Kaorua syöttinä saadakseen Kenshinin päästämään Battousain ulos.
Henkilöt > Sagara Sanosuke/ 相楽　左之助

Sanosuke kuuluu Sekihoutai-nimiseen valearmejaan. Meiji-hallitus petti Sekihoutain ja teloitti heidät kaikki, mutta Sanosuke pääsi pakoon. Sanosuke alkoi vihata Meiji-hallitusta, sillä he tappoivat hänelle ainoan rakkaan ihmisen, Kapteeni Sagaran. Sanosuken ja Kenshinin ensikohtaaminen on sarjan alussa, jolloin Sanosuke on palkattu tappamaan Battousai.' Kenshinin hyväsydämisyys saa Sanosuken avaamaan silmänsä ja hänestä tulee Kenshinin hyvä ystävä, ja myöhemmin sarjassa he myös taistelevat yhdessä vihollisia vastaan.
Henkilöt > Myōjin Yahiko

Kaorun ja Kenshinin kanssa Kamiya-dojolla asuva entinen taskuvaras, 10-vuotias poika. Alkaa harjoittelemaan Kamiya Kasshin Ryū:n tyyliä Kaorun opastuksella. Yahiko ja Kaoru nahistelevat usein keskenään.
Takani Megumi
Aiheesta muualla

Wikimedia Commonsissa on kuvia tai muita tiedostoja aiheesta .
Rurouni Kenshin - arvostelu animelehti.fi. Arkistoitu 29.12.2008. Viitattu 3.6.2008.
Shonen Jump shonenjump.viz.com.
Anime News Network animenewsnetwork.com.
TheOro.com, laaja fanisivusto the-oro.com.
Salon kaupungintalo

| Salon kaupungintalo |
| --- | --- |
 Salon kaupungintalo
Osoite:  Tehdaskatu 2
Sijainti:  Salo
Valmistumisvuosi:  2011
Suunnittelija:  Arkkitehtitoimisto Hannu Jaakkola Oy
Rakennuttaja:  Salon kaupunki
Urakoitsija:  NCC
Omistaja:  Salon kaupunki
Runkorakenne:  betoni
Kerrosluku:  2
Bruttoala:  6837 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Salon kaupungintalo on Salon kaupungin hallintorakennus, joka sijaitsee aivan keskustassa. NCC toteutti kaupungintalon rakennustyöt. Rakentaminen alkoi maaliskuussa 2010 ja rakennus valmistui elokuun 2011 lopussa.
Vuonna 2016 kaupungintalossa todettiin sisäilmaongelmia, jotka johtuivat ensimmäisen kerroksen lattian kosteusongelmista. NCC maksoi kosteusongelmien korjaamisen.
Aiheesta muualla

Rakennustyön edistyminen (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Salibandyn alle 19-vuotiaiden tyttöjen maailmanmestaruuskilpailut 2018

Salibandyn alle 19-vuotiaiden tyttöjen maailmanmestaruuskilpailut 2018 olivat järjestyksessään kahdeksannet nuorten tyttöjen MM-kilpailut. Ne pelattiin Sveitsin Sankt Gallenin ja Herisaun kaupungeissa 2.–6. toukokuuta 2018. Kisojen pääareenana toimi noin 1 500 istumapaikan omaava Athletik Zentrum St. Gallen.
Kisoihin ilmoittautui 18 joukkuetta, jonka takia 8.–10. syyskuuta 2017 pidettiin karsinnat pääsystä B-sarjan kahteen viimeiseen paikkaan. Ensimmäistä kertaa kisoihin osallistuivat Australia, Italia, Alankomaat ja Uusi-Seelanti.
Finaalissa Ruotsi saavutti kuudennen kultamitalin kaatamalla Suomen maalein 7–2. Pronssia saalisti Tšekki kaatamalla Puolan 3–1.
Lopputulokset > A-sarja

Ruotsi
Suomi
Tšekki
Puola
Sveitsi
Norja
Saksa
Slovakia
Slovakia putosi B-sarjaan vuoden 2020 kisoihin.
Lopputulokset > B-sarja

Latvia
Venäjä
Unkari
Itävalta
Kanada
Australia
Uusi-Seelanti
Yhdysvallat
Latvia nousi A-sarjaan vuoden 2020 kisoihin.
Aiheesta muualla

Virallinen kisasivusto (saksaksi) [vanhentunut linkki]
Kisat kansainvälisen salibandyliiton sivuilla (englanniksi)
Salibandyn maailmanmestaruuskilpailut
| --- | --- |
Miehet: 1996 • 1998 • 2000 • 2002 • 2004 • 2006 • 2008 • 2010 • 2012 • 2014 • 2016 • 2018 • 2020 • 2022 • 2024
Naiset: 1997 • 1999 • 2001 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023
Pojat U-19: 2001 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023
Tytöt U-19: 2004 • 2006 • 2008 • 2010 • 2012 • 2014 • 2016 • 2018 • 2020 • 2022 • 2024
Rüdiger von Wechmar

Rüdiger von Wechmar vuonna 1974.
Rüdiger von Wechmar (15. marraskuuta 1923 – 17. lokakuuta 2007) oli saksalainen paroni ja diplomaatti. Hän oli Länsi-Saksan suurlähettiläs YK:ssa ja myöhemmin Yhdistyneiden kansakuntien yleiskokouksen puheenjohtaja.
Varhainen elämä

Wechmar syntyi Berliinissä, Saksassa,  paroni Irnfried  von Wechmarin poikana. Vuonna 1941 opiskellessaan Nationalpolitische Erziehungsanstaltessa ("Napola") hän värväytyi Saksan armeijaan 17-vuotiaana vapaaehtoisena ja taisteli Afrika Korpsissa Erwin Rommelin alaisuudessa kahden vuoden ajan, kunnes jäi Yhdysvaltain armeijan sotavangiksi. Vankiaikanaan Yhdysvalloissa hän opiskeli journalismia.
Sodan päätyttyä Wechmar työskenteli toimittajana ja vuonna 1958 hän astui Länsi-Saksan diplomaattiseen palvelukseen. Hänet lähetettiin Länsi-Saksan suurlähetystöön Washingtoniin ja pääkonsulaattiin New Yorkiin.
Vuonna 1963 hänestä tuli Saksan television ulkomaankirjeenvaihtaja Itä-Eurooppaan, mutta hän palasi diplomaattiseen palvelukseen vuonna 1968. Seuraavana vuonna hänet nimitettiin valtiosihteeriksi ja hallituksen edustajaksi. Vuonna 1974 hänestä tuli  Länsi-Saksan Yhdistyneiden kansakuntien suurlähettiläs. Hän edusti Länsi-Saksaa YK:n turvallisuusneuvoston puheenjohtajana vuosina 1977 ja 1978 ja oli myöhemmin Länsi-Saksan suurlähettiläs Italiassa (1981-1983) ja Yhdistyneessä kuningaskunnassa (1983-1988). Paroini von Wechmar oli  myös Bilderberg ryhmän jäsen.. YK:n Kolmannenkymmenen viidennen yleiskokouksen ja kahdeksannen hätäkokouksen aikana 1980–1981 hän toimi yleiskokouksen puheenjohtaja.
Wechmar oli naimisissa ja hänellä oli kolme lasta.
Hän kuoli aivoverenkiertohäiriöön 17. lokakuuta 2007 Münchenissä
Roronoa Zoro

| Roronoa Zoro |
| --- | --- |
Ensiesiintyminen:  Mangaluku #3   Animejakso #1
Nimi japaniksi:  ロロノア・ゾロ
Nimi englanniksi:  Roronoa Zoro
Muita nimiä:  Roronoa Zolo   Merirosvon metsästäjä
Ääninäyttelijä (Seiyu):  Kazuya Nakai
Ääninäyttelijä (4Kids):  Marc Diraison
Ääninäyttelijä (FUNi):  Christopher R. Sabat
Henkilötiedot
Laji:  Ihminen
Palkkio:  320 000 000
Roronoa Zoro on miekkamies manga-/animesarjassa One Piece.
Zoro

Zoro on toinen Olkihattupiraattien jäsen eli ensimmäinen, jonka Luffy sai liittymään merirosvojoukkoonsa. Hänen päästä oltiin valmiita maksamaan 60 000 000 berryä Alabasta osan jälkeen. Enies Lobby -tapahtumien jälkeen hänen kiinniottopalkkionsa nousi 120 000 000 berryyn. Zoron nykyinen kiinniotto palkkio on 320 000 000 berryä. Oda on kertonut, että Zoron eläinhahmo on hai, väri vihreä ja hänen tuoksunsa teräs.
Zoron nimi oli Amerikan mangaversiossa aluksi Roronoa Zolo, mutta luvussa 50 se vaihtui Zoroksi. Zoron sukunimi Roronoa tulee ranskalaisen merirosvon François l'Ollonaisin nimestä ja etunimi japaninkielisestä sanasta "zorome" (palindromi), koska hän on syntynyt 11. marraskuuta. Mangan suomenkielisen julkaisun ensimmäisessä pokkarissa suomentaja Antti Valkama olikin kääntänyt Zoron muotoon L'Ollonois Zolo, mutta nimi vaihdettiin lukijoiden painostuksesta.
Zoro on 178cm pitkä (181cm aikahypyn jälkeen), ja 19-vuotias (21-vuotias aikahypyn jälkeen). Zoron syntymäpäivä on 11 marraskuuta ja hän on vasenkätinen.
Zoro on taidokas miekkamies, joka on kolmen miekan tekniikan (santōryū) käyttäjä. Hän kuitenkin hallitsee myös kahden miekan (Nitōryū), yhden miekan (Ittōryū) ja miekattoman (Mutoryū) tekniikat. Zoro käyttää aseinaan katanoita ja hänellä on omat taisteluliikkeensä. Hän ei kuitenkaan ole samurai, vaan elää bushido-elämäntapaa. Kuten Luffy ja useat muut Olkihatut, Zoro tappaa vihollisensa vain jos on pakko, mutta ei koskaan kylmäverisesti. Alun perin Eiichiro Oda teki Zorosta Buggy-klovnin henkivartijan, mutta viimeisessä One Piece versiossa hän poisti ideansa.
Zoron menneisyys > Zoron lupaus

Zoro käytti lapsuutensa harjoitellen kendoa dojossa. Toisin kuin animessa, mangassa ei ole kerrottu, miten Zoro alkoi harrastaa kendoa. Kun Zoro oli pikkupoika, hän halusi taistella vahvinta dojon jäsentä vastaan kokeillakseen voimiaan, vaikkei koskaan aikaisemmin ollut käsitellyt miekkoja. Zoro sanoi liittyvänsä jäseneksi mikäli hänet voitettaisiin, mutta jos Zoro voittaisi, hän ottaisi heidän merkkinsä. Haastaja oli mestarin tytär, Kuina, joka oli kaksi vuotta Zoroa vanhempi. Kuina voitti Zoron ja tämä liittyi jäseneksi.
Jonkin aikaa harjoiteltuaan Zorosta tuli 11-vuotias ja hän pystyi käyttämään kahta miekkaa. Zoro oli tarpeeksi hyvä voittaakseen aikuisia dojossa. Kuitenkaan Zoro ei vieläkään voittanut Kuinaa. 2000 ottelun jälkeen Zoro haastoi Kuinan taistelemaan oikeilla miekoilla. Zoro hävisi ja itki, ettei saisi toteutettua unelmaansa (tulla maailman parhaimmaksi miekkamieheksi), jos ei voittaisi Kuinaa. Kuina alkoi itkeä myös. Hänkin halusi maailman parhaimmaksi miekkamestariksi, mutta hänen isänsä oli sanonut, ettei naisesta voi tulla maailman parhainta miekkailijaa, koska naiset ovat luonnostaan heikompia kuin miehet. Zoro suuttui ja sanoi, ettei se ole totta. Hän huomautti, että raskaasta harjoittelusta huolimatta hän ei ole voittanut Kuinaa, vaikka on miespuolinen. Zoron mielestä sukupuolella ei ole väliä, vaan sillä kuinka paljon harjoittelee. Tämä lohdutti Kuinaa ja molemmat tekivät lupauksen: jommastakummasta tulee maailman paras miekkailija.
Seuraavana päivänä Kuina kuoli kaatuessaan rappusissa. Zoro ei itkenyt hänen hautajaisissaan, mutta itki dojon mestarin luona. Hän pyysi saada Kuinan miekan, "harmonian tien", tullakseen maailman mahtavimmaksi miekkamieheksi, ja mestari suostui. Zoro alkoi harjoitella kolmen miekan tyyliä. (Kahta miekkaa Zoro pitää käsissään ja kolmatta suussaan.)
Huom! 4Kids-versiossa Kuina ei kuollut vaan vahingoittui läheisessä kaupungissa jengin takia niin pahasti, ettei voinut enää taistella.
Vaikka Zoro on ateisti, vuosia myöhemmin hänet nähtiin leikkaamassa kiveä ja rukoilemassa Kuinan hautakivellä mestarin kanssa, ennen kuin lähti omaan seikkailuunsa kohti parhaimman miekkamiehen titteliä. Tämä tapahtui vain animessa, sillä Zoron ateistinen puoli ei ollut tullut vielä esille tässä vaiheessa. Zoro ei siis oikeasti ole koskaan rukoillut. Mangassa Zoron lapsuudesta on vähemmän tietoa kuin animessa. Mangassa ei näytetty miten Zoro päätyi dojoon, eikä hänen harjoituksiaan näytetty, saatikka hyvästejä Kuinan haudalla.
Zoron menneisyys > Elämä merellä

Zoro päättyi merelle etsimään Mihawk-nimistä kaapparilordia, jotta voisi haastaa hänet ja saada maailman parhaimman miekkamiehen tittelin(Zoro tapasi hänet myöhemmin Baratiella.). Kuitenkin Zoro eksyi matkalla eikä löytänyt enää takaisin kotisaarelleen. Koska Zoro on hyvä miekkailija, hän teki rahaa nappaamalla kiinniotettavia merirosvoja. Hänet opittiin tuntemaan merirosvojen metsästäjä Zorona. Hänen voimistaan kiinnostui rikollisorganisaatio Baroque Works ja yksi heidän agenteista, Mr.6 pyysi Zoroa liittymään. Koska Zoro ei päässyt järjestön johtajaksi, hän tappoi Mr.6:n.
Zoro saapui saarelle, jossa hallitsi korruptoitunut Merivoimien kapteeni Morgan. Saarella hän joutui ongelmiin Morganin pojan, Helmeppon kanssa. Monkey D. Luffy saapui myöhemmin saarelle ja pelasti Zoron. Zoro liittyi Luffyn joukkoon ja hänestä tuli Luffyn ensimmäinen toveri. Hän kuitenkin varoitti, että jos hänen unelmansa tielle asetutaan, Zoron on pakko tappaa hänen unelmansa estäjä. Tähän Luffy vain hymyili ja kertoi itse haluavansa merirosvokuninkaaksi ja ottaa mielihyvin maailman parhaimmaksi tulevan miekkamiehen joukkoonsa.
Alabasta osan aikana Zoro oppi leikkaamaan terästä. Muistaessaan mestarin puhuneen miekkamiesten taidosta olla leikkaamatta, Zoro ymmärsi miten metallin leikkaaminen onnistuu. Hän oppi kuulemaan esimerkiksi puiden ja metallin hengitystä. Hyökkäyksellään nimeltä "Lion's Breath" (Sishi Sonson/Leijonakuningas), hän voitti Mr.1:n joka oli syönyt Supa Supa no Mi (Dice Dice Fruit/teräterämarjan) ja samalla onnistui ylittämään tavoitteensa: leikkaamaan metallia.